Document ID: /roh_data/filtered/Billingualer_Corpus_interleaved-de-rm.jsonl.gz/286

This is a text translated from German to Rumantsch Grischun.
Abschluss der Herbstjagd 1999

Am 15. Dezember 1999 ist die Sonderjagd auf Hirsch- und Rehwild zu Ende gegangen. Es beteiligten sich 1'340 Jäger/innen (1998: 1'203, 1997: 980, 1994: 648). Das Ziel, mit ausgeglichenen Beständen in den Winter und ins Jahr 2000 zu gehen, konnte weitgehend erreicht werden. Der Abschussplan wurde beim Hirschwild zu 95% und beim Rehwild zu 98% erreicht. Die Ergebnisse sehen im Detail wie folgt aus. a)

Hirschwild Mit dem Ziel, die Bestände zu stabilisieren und örtlich zu reduzieren, waren dem in den letzten Jahren auf 12'800 Stück angewachsenen Bestand, 4'350 Stück oder 34% zu entnehmen. Auf der Hochjagd fielen 2'731 und auf der Sonderjagd 1'198 Stück. Die Wildhut brachte 200 Stück - verwaiste Kälber, verletzte und schadenstiftende Tiere - bei. Die Strecke beläuft sich insgesamt auf 4'117 Stück, womit der Abschussplan zu 95% erfüllt wurde.

Hirschwildstrecken 1999

Total

Stiere

Kühe

Kälber

Hochjagd (inkl. Abschüsse Wildhut)

2'850

1'531

1'223

96

Herbstjagd (inkl. Abschüsse Wildhut)

1'279

110

583

586

Total (Plan = 4'350)

4'129

1'641

1'806

682

Die Zusammensetzung der Strecke nach Geschlechter ist insgesamt gut (GV 1:1.08). Das ungünstige Geschlechterverhältnis der Hochjagdstrecke (1:0.8) konnte mit der Sonderjagd (1:2.33) korrigiert werden.

Die Differenzen zum Abschussplan sind im Wesentlichen im Gebiet Rätikon/Calanda und um den Schweizerischen Nationalpark zu verzeichnen. Die Jagden wurden im Norden am 24. November infolge Schneefalls und am 12. Dezember auf Grund der schlechten Wettervorhersage unterbrochen. Die Jagden nahmen einen guten Verlauf. Die Jäger/innen gingen besonnen ans Weidwerk und befolgten die Anweisungen. Derart konnten die Abschusspläne weitgehend eingehalten werden. Die Zahl der Kontraventionen ist gering. b)

Rehwild Zur Herstellung einer natürlichen Bestandesstruktur waren - unter Berücksichtigung eines geringeren Nachwuchses in diesem Sommer - zur Bockstrecke (gleich 40%) Geissen und Kitze (gleich 60%) zu erlegen. Auf der Hochjagd fielen 2'310 und auf der Sonderjagd 249 Rehe. 117 Stück brachte die Wildhut bei (verwaiste Kitze, verletzte und schadenstiftende Rehe). Zur Strecke kamen insgesamt 2'676 Stück, womit der Abschussplan zu 98% erfüllt wurde.

Rehwildstrecken 1999

Total

Böcke

Geissen

Kitze

Hochjagd (inkl. Abschüsse Wildhut)

2'346

1'100

1'195

51

Herbstjagd (inkl. Abschüsse Wildhut)

330

19

143

168

Total (Plan = 2741)

2'676

1'119

1'338

219

Das GV der Gesamtstrecke ist, in Berücksichtigung des Überhanges an Geissen im Bestand, gut. Der Kitzanteil liegt mit 8.2% leicht unter dem Ergebnis des Vorjahres.

Rehwild ist heute weniger zu sehen. Die überzähligen, aus dem Lebensraum Wald verdrängten Rehe in Reben und Gärten und nahe gelegenen Waldrändern sind weniger vorhanden. Wo und in welchem Ausmasse auch eine Abnahme des Bestandes eingetreten ist, wird durch die Bestandesaufnahmen verifiziert. c)

Fazit Die Sonderjagd stellt ein geeignetes Mittel dar, zur Herstellung örtlich ausgeglichener Bestände. Die Regulation erfolgt zur Hauptsache während der Hochjagd. Die Hochjagdstrecke ist aber abhängig vom Wetter und von den Äsungsverhältnissen. Zudem können Tiere, die sich in Refugien aufhalten (z. B. im Schweizerischen Nationalpark, über der Landesgrenze, in natürlichen und ausgeschiedenen Schutzgebieten) nicht erreicht werden. Schliesslich fallen auf der Hochjagd immer mehr Hirschstiere als weibliches Wild. Demnach vermag eine den regionalen Verhältnissen angepasste Sonderjagd, die grös-seren oder kleineren Differenzen zum Abschussplan auszugleichen. Die Jäger sind sich in zunehmendem Masse der Aufgabe der Sonderjagd bewusst und bestrebt, das Richtige zu tun: ihre Beute als einen Bestandteil der notwendigen Entnahme zu betrachten, um einen widerstandsfähigen, den harten Winterbedingungen trotzenden Bestand herzustellen. Die Anpassung der Bestände an die Wintereinstände, bietet am besten Gewähr, dass diese einen normalen Winter ohne grosse Verluste und ohne erhebliche Schäden zu verursachen, überstehen. In der Tat, seit der Einführung der Sonderjagd auf Hirschwild war kein Wintersterben mehr zu verzeichnen. Zur wildgerechten Regulierung ist eine Sonderjagd auch in Zukunft nötig und zweckmäs-sig. Sie wandelt sich zu einem festen Bestandteil unserer Jagd - zur Herbstjagd, die in den meisten Regionen bereits zur Tradition wird.

Gremium: Jagd- und Fischereiinspektorat Graubünden

Quelle: dt Jagd- und Fischereiinspektorat Graubünden

Data: 04.01.2000

Fin da la chatscha d'atun 1999

Ils 15 da december 1999 è ida a fin la chatscha speziala sin tschiervs e chavriels. 1'340 chatschadurs/as èn sa participad/as (1998: 1'203, 1997: 980, 1994: 648). La finamira d'entschaiver l'enviern e l'onn 2000 cun effectivs gulivads ha pudì vegnir cuntanschida per gronda part. Il plan da reducziun è vegnì ademplì tar ils tschiervs a 95% e tar ils chavriels a 98%. En detagl sa preschentan ils resultats sco suonda. a)

Tschiervs Cun la finamira da stabilisar ils effectivs e da'ls reducir localmain, eri da prelevar da l'effectiv ch'era creschì ils davos onns sin 12'800 chaus, 4'350 chaus u 34%. A la chatsch'auta èn crudads 2'731 chaus ed a la chatscha speziala 1'198. Ils organs da surveglianza da chatscha han chattà 200 chaus - vadels orfens, animals blessads e che fan donn. Il butin sa munta en total sin 4'117 chaus, uschia ch'il plan da reducziun è vegnì ademplì a 95%.

Butin da tschiervs 1999 total taurs vatgas vadels

chatsch'auta (incl. reducziuns 2'850 1'531 1'223 96

tras ils organs da surveglianza)

chatscha d'atun (incl. reducziuns 1'279 110 583 586

tras ils organs da surveglianza)

total (plan = 4'350) 4'129 1'641 1'806 682

La cumposiziun dal butin tenor las schlattainas è buna en total (RS 1:1.08). La relaziun disfavuraivla tranter las schlattainas (RS) en il butin da la chatsch'auta (1:0.8) ha pudì vegnir corregida cun la chatscha speziala (1:2.33).

Las differenzas sa laschan constatar en emprima lingia en il territori Rätikon/Calanda ed en il Parc naziunal svizzer. Las chatschas èn vegnidas interruttas al nord ils 24 da november pervia da la naiv ed ils 12 da december sin fundament da la trid'aura. Las cha-tschas èn idas bain. Ils/las chatschadurs/as èn stads prudents ed han seguì ils cumonds. A questa moda han ils plans da reducziun pudì vegnir ademplids per gronda part. Il dumber da las cuntravenziuns è pitschen. b)

Chavriels Per crear ina structura natirala da l'effectiv èsi stà - resguardond ina creschientscha flaivla durant questa stad - da sajettar ensemen cun in butin da bucs (da 40%), in butin da chauras ed ansiels (da 60%). Durant la chatsch'auta èn crudads 2'310 chavriels e durant la chatscha speziala 249 chavriels. 117 chaus han chattà ils organs da surveglianza (ansiels orfens, chavriels blessads e che fan donn). En total èn vegnids sajettads 2'676 chaus, uschia ch'il plan da reducziun è vegnì ademplì a 98%.

Butin da chavriels 1999 total bucs chauras ansiels

chatsch'auta (incl. reducziuns 2'346 1'100 1'195 51

tras ils organs da surveglianza)

chatscha d'atun (incl. reducziuns 330 19 143 168

tras ils organs da surveglianza)

total (plan = 2741) 2'676 1'119 1'338 219

La relaziun tranter las schlattainas (RS) dal butin total è buna, resguardond il surpli da chauras en l'effectiv. La part d'ansiels sa chatta cun 8.2% levamain sut il resultat da l'onn precedent.

Chavriels vesan ins oz damain. Ils chavriels ch'èn da memia e ch'èn vegnids stga- tschads or dal spazi da viver dal guaud, en las vignas, ils ierts ed ils urs dal guaud vischins existan main. Nua ed en tge dimensiun ch'er ina reducziun da l'effectiv è resultada, vegnan ins a verifitgar cun las registraziuns da l'effectiv. c)

Facit La chatscha speziala è in med adattà per crear effectivs gulivads localmain. La regula-ziun succeda en emprima lingia durant la chatsch'auta. Il butin da la chatsch'auta è dentant dependent da l'aura e da las relaziuns dal pavel. Ultra da quai na pon animals che sa trategnan en refugis (p.ex. en il Parc naziunal svizzer, sur il cunfin dal pajais, en territoris da protecziun natirals e zavrads) betg vegnir cuntanschids. Finalmain crodan a la chatsch'auta adina dapli taurs da tschiervs che vatgas. Per consequenza po ina chatscha speziala ch'è adattada a las relaziuns regiunalas gulivar las differenzas pli u main grondas envers il plan da reducziun. Ils chatschadurs èn pli e pli conscients da l'incumbensa da la chatscha speziala e vulan far il dretg: resguardar lur butin sco ina part da la prelevaziun necessaria, per crear in effectiv resistent che fa frunt a las diras cundiziuns d'enviern. L'adattaziun dals effectivs als trieps che passentan l'enviern, è la pli gronda garanzia, che quels survivian in enviern normal senza grondas perditas e senza chaschunar donns considerabels. Effectivamain, dapi l'introducziun da la chatscha speziala sin tschiervs n'han ins betg pli registrà ina muria envernala da la selvaschina. Per ina regulaziun confurma a la selvaschina è ina chatscha speziala necessaria ed utila er en il futur. Ella sa mida ad ina cumponenta fixa da nossa chatscha = la chatscha d'atun, che daventa gia tradiziun en la gronda part da las regiuns.

Gremi: Inspecturat da chatscha e pestga dal Grischun

Funtauna: rg Inspecturat da chatscha e pestga dal Grischun

Data: 04.01.2000